Šógi

Šógi (v japončine 将棋, anglicky "Shogi") alebo japonský šach je dosková hra pre dvoch hráčov. Patrí do tej istej skupiny hier ako šach, čínsky šach, makruk, alebo čaturanga. V Japonsku ide nesporne o najrozšírenejšiu šachovú hru.

Vďaka spoločnému predkovi, šógi zdiela rovnaký cieľ hry ako jeho príbuzný zo západu – dať súperovmu kráľovi mat. No od šachu sa líši hneď v niekoľkých aspektoch.

Šógi doska má deväťkrát deväť políčok s dvadsiatimi figúrkami na každej strane. Na rozdiel od šachu, v ktorom je iba za istých okolností možné vymeniť pešiaka za inú figúru, v šógi môžu skoro všetky figúrky povýšiť a získať tak nové pohybové schopnosti. Nesporne ale najzaujívavejšia odlišnosť je dokladanie. V šógi vyhodené figúrky putujú do súperovho zajatia. Tento ich následne môže doložiť do hry. Najmä vďaka dokladaniu sa zo šógi stala dynamická hra, ktorá len zriedka skončí remízou.

 Hráči a materiál 
Dvaja hráči hrajú na doske s deviatimi stĺpcami (anglicky "file") a deviatimi riadkami (anglicky "rank"). Jednotlivé políčka dosky nie sú farebne odlíšené.

Každý hráč má k dispozícii 20 figúrok, ktoré majú tvar klinu. O aký typ figúrky ide je dané znakom napísaným na jej najväčšiu plochu. Jednotlivé typy figúrok sa od seba, i keď len veľmi málo, líšia veľkostou a pomerom strán. Klinovitý tvar ale zostáva pri všetkých zachovaný. Rovnako ako doska, ani fgúrky nie sú farebne odlíšené. To kto vlastní danú figúrku je dané smerom, v ktorom je orientovaný "klin". Hráčove figúrky smerujú "od neho" a naopak figúrky jeho súpera "k nemu". Väčšina figúrok môže po dosiahnutí súperovho tábora povýšiť (podrobnejšie v pravidlách). Povýšenie sa označuje tak, že sa figúrka prevráti na druhú stranu.

Každý hráč má k dispozícii nasledovné figúrky:
 9 pešiakov
 2 oštepy
 2 jazdcov
 2 strieborných generálov
 2 zlatých generálov
 1 strelca
 1 vežu
 1 kráľa

Niektoré názvy korešpondujú z názvami šachových figúr, no ide len o "hrubý" preklad z Japončiny.

Názov figúrky, jej typ, je napísaný na povrchu pomocou znakov kandži. Tradične sa používajú dva znaky napísané kruzívou a čiernou farbou z oboch strán, no existuje mnoho variácií:
 podľa štýlu písma. Komplikovanejší štýl znamená kvalitnejšie figúrky.
 podľa počtu znakov (jeden alebo dva). Jeden znak znamená menej kvalitné figúrky.
 podľa toho, či je povýšená strana napísaná červenou farbou alebo nie. Farebná strana pre povýšené figúrky je zdriedkavejšia a používa sa najmä v súboroch určených pre amatérov. Zvyčajne v menej kvalitných súboroch.

Nasledujúca tabuľka zobrazuje znaky na figúrkach v ich japonskej reprezentácii a ich Slovenské ekvivalenty. Uvedené skratky sú používané pri zápise hier, prípadne pri diskusii o šógi v Japončine.
 Slovenské meno Anglické meno Obrázok Kandži Rómadži Význam* Skratky Kráľ  King  35px|Kráľ  王將  ōshō  kráľ vodca  K  王  ō Kráľ  King  35px|Kráľ  玉將  gyokushō  nefritový vodca  K  玉  gyoku  Veža  Rook  35px|Veža  飛車  hisha  lietajúci voz  R  飛  hi Povýšená veža("Drak")  Promoted rook("Dragon")  35px|Povýšená veža  龍王  ryūō  dračí kráľ  +R  龍 alebo 竜**  ryū  Strelec  Bishop  35px|Strelec  角行  kakugyō  diagonálny bežec  B  角  kaku Povýšený strelec("Kôň")  Promoted bishop("Horse")  35px|Povýšený strelec  龍馬  ryūma alebo ryūme  dračí kôň  +B  馬  uma Zlatý generál("Zlatý") Gold general("Gold")  35px|Zlatý generál  金将  kinshō  zlatý generál  G  金  kin Strieborný generál("Strieborný")  Silver general("Silver")  35px|Strieborný generál  銀将  ginshō  strieborný generál  S  銀  gin Povýšený strieborný generál  Promoted silver  35px|Povýšený strieborný  成銀  narigin  povýšený strieborný  +S  (全)  — Jazdec  Knight  35px|Jazdec  桂馬  keima  škoricový kôň  N  桂  kei Povýšený jazdec  Promoted knight  35px|Povýšený jazdec  成桂  narikei  povýšená škorica  +N  (圭 alebo 今)  —  Oštep  Lance  35px|Oštep  香車  kyōsha  kadidlo voz  L  香  kyō Povýšený oštep  Promoted lance  35px|Povýšený oštep  成香  narikyō  povýšené kadidlo  +L  (杏 alebo 仝)  —  Pešiak  Pawn  35px|Pešiak  歩兵  fuhyō  peší bojovník  P  歩  fu Povýšený pešiak  Promoted pawn  35px|Povýšený pešiak  と金  tokin  falošné zlato  +P  と (alebo 个)  to
* 
Preklad uvedený v stĺpci "význam" je len hrubý prepis znakov uvedených na jednotlivých figúrkach. 
Mená figúrok fungujú ako dvojice spájajúce vlastnosť figúrky, či vzácny predmet (koreniny a drahokamy) a figúrku samotnú.

** Kandži 竜 je zjednodušený zápis 龍.

 Počiatočné rozostavenie a hra 
Každý hráč rozostaví jeho figúrky tak aby hrot figúry smeroval na oponenta.
 Do krajného radu hráč umiestni:
 Kráľa do stredu
 Dvoch zlatých generálov po strane kráľa
 Dvoch strieborných generálov vedľa zlatého.
 Dvoch jazdcov vedľa strieborného generála.
 Dva oštepy na okraje.
 Do druhého radu každý hráč umiestni:
 Strelca priamo pred ľavého jazdca.
 Vežu priamo pred pravého jazdca.
 Tretí posledný rad je vyplnený pešiakmi.

Rozložená doska z pohľadu hráča vyzerá takto
PPPPPPPPP B     R LNSGKGSNL
alebo v znakoch
歩歩歩歩歩歩歩歩歩 角     竜 香桂銀金玉金銀桂香

Poriadie v akom sa rozkladajú figúrky je dané. Existujú dva tradičné spôsoby rozkladania ohaši a ito. V oboch prípadoch sa postupuje od kráľa a z ľava do prava. Pri ito sa ale pešiaci dokladajú pred vežou, strelcom a oštepmi. Počas rozkladania tak nepríde k ohrozeniu oponentovych figúr. Pri rozkladaní sa postupuje takto:
 Kráľ
 Ľavý zlatý, pravý zlatý
 Ľavý strieborný, pravý strieborný
 Ľavý jazdec, pravý jazdec
 (pri Ito)
 Pešiaci od ľavej strany dosky
 Ľavý oštep, pravý oštep
 Strelec
 Veža
 (pri Ohaši)
 Ľavý oštep, pravý oštep
 Strelec
 Veža
 Pešiak v strede,
 pešiak po ľavej strane od prvého pešiaka,
 pešiak po pravej strane od prvého pešiaka,
... predchádzajúce dva kroky sa opakujú až po doloženie posledného pešiaka.
 Ak súbor obsahuje náhradného pešiaka, tento sa odkladá späť ako posledný.

Hru začína čierny hráč v japončine označovaný ako sente. Ktorý z hráčov bude sente sa určuje pomocou furigoma. Ide o hod piatimi pešiakmi, ktorý urobí jeden z hráčov. V prípade, že padne viac nepovýšených pešiakov, sente je hráč ktorý hádzal. Ak padne viac povýšených, tak jeho oponent. V prípade remízy sa hádže znovu.

 Zdroj 

 Iné projekty 

Kategória:Doskové hry
Kategória:Tradičné doskové hry
Kategória:Šachové varianty
Kategória:Kultúra v Japonsku